Γερουσία (Αίγυπτος)

H Αιγυπτιακή Γερουσία είναι η άνω βουλή του Αιγυπτιακού Κοινοβουλίου, του διθάλαμου νομοθετικού σώματος της χώρας που περιλαμβάνει, επίσης, την Βουλή των Αντιπροσώπων (κάτω βουλή). Ιδρύθηκε μετά τις συνταγματικές τροποποιήσεις που εγκρίθηκαν με το δημοψήφισμα του 2019. Αποτελείται από 300 μέλη, από τα οποία τα 200 εκλέγονται με δημοκρατικές άμεσες εκλογές και τα 100 διορίζονται από τον Πρόεδρο της Δημοκρατίας, για πενταετή θητεία.

 Ιστορικό 
Με το Αιγυπτιακό σύνταγμα του 1923 το Αιγυπτιακό Κοινοβούλιο έγινε διθάλαμο και περιλάμβανε Γερουσία και Βουλή των Αντιπροσώπων. Το 1952, κατά την Επανάσταση της 23ης Ιουλίου, η άνω βουλή διαλύθηκε. Το Αιγυπτιακό Κοινοβούλιο παρέμεινε μονοθάλαμο μέχρι το 1980 που τέθηκαν σε ισχύ οι συνταγματικές τροποποιήσεις του 1971 και ιδρύθηκε το Συμβούλιο Σούρα, το οποίο έγινε η νέα άνω βουλή. Αυτό διατηρήθηκε μέχρι το 2013, και, μετά τις συνταγματικές τροποποιήσεις που εγκρίθηκαν με το δημοψήφισμα του 2014, το διθάλαμο Αιγυπτιακό Κοινοβούλιο έγινε και πάλι μονοθάλαμο, και η άνω βουλή διαλύθηκε. 

Μετά τις συνταγματικές τροποποιήσεις που εγκρίθηκαν με το δημοψήφισμα του 2019 ιδρύθηκε εκ νέου η Γερουσία. Οι πρώτες εκλογές γερουσιαστών για το νέο νομοθετικό σώμα διεξήχθησαν στις 11-12 Αυγούστου 2020.
 Εκλογικό σύστημα 
Η Γερουσία αποτελείται από 300 μέλη, από τα οποία τουλάχιστον το 10% πρέπει να είναι γυναίκες. Τα 100 μέλη διορίζονται από τον Πρόεδρο και τα 200 εκλέγονται με άμεσες εκλογές, με καθολική και μυστική ψηφοφορία, για πενταετή θητεία. Από τους 200 αιρετούς γερουσιαστές, οι 100 εκλέγονται με αναλογική εκπροσώπηση από 4 πολυεδρικές εκλογικές περιφέρειες (δύο των 15 εδρών και δύο των 35 εδρών), και οι 100 με πλειοψηφικό σύστημα από 27 εκλογικές περιφέρειες. Οι λίστες των κομμάτων είναι κλειστές, και μπορεί να περιλαμβάνουν και ανεξάρτητους πολιτικούς.

Προϋποθέσεις που πρέπει να πληροί ένας υποψήφιος γερουσιαστής για να συμμετάσχει στις εκλογές:

 να είναι Αιγύπτιος πολίτης
 να είναι ηλικίας άνω των 35 ετών
 να έχει πτυχίο Ανώτατου Εκπαιδευτικού Ιδρύματος ή ισοδύναμο τίτλο
 να έχει εκτελέσει την υποχρεωτική στρατιωτική του υπηρεσία ή να έχει νόμιμη απαλλαγή από αυτήν 
 να μην έχει αποστερηθεί το δικαίωμα λόγω δικαστικής απόφασης
 να καταθέσει μία χρηματική εγγύηση: 10.000 Αιγυπτιακές λίρες.

 Αρμοδιότητες – Εξουσίες 
Η Γερουσία μελετά και προτείνει μέτρα για ενίσχυση των θεμελίων της δημοκρατίας, υποστηρίζει την κοινωνική ειρήνη, τα βασικά θεμέλια της κοινωνίας και τις ανώτερες αξίες της, τα δικαιώματα, τις ελευθερίες, τα καθήκοντα, εμβαθύνει το δημοκρατικό σύστημα και διευρύνει το πεδίο του. Έχει την εξουσία να:

 Προτείνει την εισαγωγή συνταγματικών τροποποιήσεων
 Παρουσιάζει γενικά σχέδια οικονομικής και κοινωνικής ανάπτυξης
 Γνωμοδοτεί για συνθήκες ειρήνης και συμφωνίες συμμαχίας
 Καταρτίζει νομοσχέδια 
 Ενημερώνει τον Πρόεδρο για θέματα που αφορούν τη γενική πολιτική του κράτους.

 Πρόεδροι της Γερουσίας 
Όνομα Πορτρέτο Από Έως Πολιτικό κόμμα 180pxΔρ. Μοχάμετ Σουμπί Αμπντέλ Χακίμ1 Νοεμβρίου 198010 Νοεμβρίου 1986Εθνικό Δημοκρατικό Κόμμα 280pxΔρ. Αλί Λουτφί Μαχμούτ11 November 198622 April 1989Εθνικό Δημοκρατικό Κόμμα Κενή θέση (22 Απριλίου 1989–24 Ιουνίου 1989) 380pxΔρ. Μουσταφά Καμάλ Χελμί24 Ιουνίου 198923 Ιουνίου 2004Εθνικό Δημοκρατικό Κόμμα 480pxΣαφουάτ Ελ-Σερίφ23 Ιουνίου 200413 Φεβρουαρίου 2011 Εθνικό Δημοκρατικό Κόμμα Κενή θέση (13 Φεβρουαρίου 2011–28 Φεβρουαρίου 2012) 580px Αχμέτ Φαμί28 Φεβρουαρίου 20123 Ιουλίου 2013 Κόμμα Ελευθερίας και Δικαιοσύνης Κενή θέση (3 Ιουλίου 2013–18 Ιανουαρίου 2014) Κατάργηση θέσης (18 Ιανουαρίου 2014–18 Οκτωβρίου 2020) 680pxΟυαχάμπ Αμπτνελ Ράζεκ 18 Οκτωβρίου 2020 18 Οκτωβρίου 2025Κόμμα Εθνικού Μέλλοντος 780pxΕσάμ Ελ Ντιν Φαρίντ18 Οκτωβρίου 2025ΣήμεραΑνεξάρτητος

 Παραπομπές 

Κατηγορία:Κυβέρνηση της Αιγύπτου